Þriðjungur til helmingur hvalaafurða var urðaður Alls voru um 179 tonn af hvalaúrgangi af þeim sem sjö langreyðum sem veiddust við landið í haust urðað í Fíflholtum á Mýrum . Eins og fram kom í fréttum Skessuhorns á sínum tíma var aðeins kjöt hvalanna nýtt en annað , sem áður fór í aðra vinnslu eins og til bræðslu , var urðað . Í Fíflholtum rekur Sorpurðun Vesturlands hf. urðunarstað . Erfitt er að segja hversu stór hluti þeirra sjö hvala sem veiddust var urðaður . Langreyður er oft á bilinu 50 - 80 tonn að þyng og því má áætla að hvalirnir sem veiddust hafi verið samtals 350 - 560 tonn að þyngd . Hafi það verið raunin hefur um þriðjungur til helmingur hvalanna verið urðaður í Fíflholtum .